**Príloha č. 24 – Vedúci predmetovej komisie**

**Kompetenčný profil**

|  |  |
| --- | --- |
| **Oblasti** | **Kompetencie** |
| 1. **Normatívna a organizačná** | * 1. Uplatňovať všeobecne záväzné právne predpisy v  oblasti svojho pôsobenia   2. Organizovať činnosť predmetovej komisie |
| 1. **Koordinácia procesov výchovy a vzdelávania v predmetovej komisii** | * 1. Podieľať sa na tvorbe a aktualizácii školského vzdelávacieho programu   2. Koordinovať realizáciu školského vzdelávacieho programu v oblasti svojho pôsobenia   3. Koordinovať autoevalváciu školského vzdelávacieho programu v oblasti svojho pôsobenia |
| 1. **Personálna** | * 1. Koordinovať profesijný rozvoj členov predmetovej komisie |
| 1. **Profesijný rozvoj** | * 1. Viesť ľudí   2. Plánovať a realizovať svoj profesijný rast a sebarozvoj   3. Stotožniť sa s rolou špecialistu a školou |

**Oblasť 1. Normatívna a organizačná**

|  |  |
| --- | --- |
| **Kompetencia: 1.1 Uplatňovať všeobecne záväzné právne predpisy v  oblasti svojho pôsobenia** | |
| *Požadované vedomosti* | * poznať platné právne predpisy súvisiace s výkonom prácevedúceho predmetovej komisie |
| *Požadované spôsobilosti* | * uplatňovať všeobecne záväzné právne predpisy v zmysle delegovaných právomocí |
| *Preukázanie kompetencií* | * sleduje zmeny všeobecne záväzných právnych predpisov a metodických usmernení v relevantnej oblasti * iniciuje a spolupracuje pri tvorbe interných školských noriem (napr. smerníc, metodických usmernení a pod.) v relevantnej oblasti * sleduje a zabezpečuje spracovanie dokumentov (napr. relevantná časť školského vzdelávacieho programu, návrhy tém a zadaní maturitných, záverečných a absolventských skúšok a pod.) v súlade s platnými predpismi |
| **Kompetencia: 1.2 Organizovať činnosť predmetovej komisie** | |
| *Požadované vedomosti* | * poznať zásady a princípy plánovania, organizovania, kontroly a  hodnotenia činnosti poradných orgánov * poznať kritériá formulácie cieľov a ich rozpracovania do úloh a činností |
| *Požadované spôsobilosti* | * spolupracovať pri tvorbe plánu práce školy na školský rok * formulovať ciele predmetovej komisie a indikátory ich plnenia * vytvoriť plán práce predmetovej komisie * organizovať činnosť predmetovej komisie * hodnotiť činnosť predmetovej komisie |
| *Preukázanie kompetencií* | * formuluje ciele práce predmetovej komisie * vytvára plán práce predmetovej v súlade: * so školským vzdelávacím programom, * s metodickými usmerneniami, * s pedagogicko-organizačným pokynmi pre školský rok, * s plánom práce školy, * s individuálnymi a skupinovými vzdelávacími potrebami členov predmetovej komisie * koordinuje činnosť predmetovej komisie v súlade s plánom predmetovej komisie a aktuálnymi potrebami školy * posudzuje podmienky pre prácu predmetovej komisie a podáva návrhy vedeniu školy * kontroluje plnenie úloh a vyhodnocuje činnosť predmetovej komisie |

**Oblasť 2. Koordinácia procesov výchovy a vzdelávania v predmetovej komisii**

|  |  |
| --- | --- |
| **Kompetencia: 2.1 Podieľať sa na tvorbe a aktualizácii školského vzdelávacieho programu** | |
| *Požadované vedomosti* | * poznať model dvojúrovňového kurikula * poznať metodiku tvorby školského vzdelávacieho programu * poznať možnosti spolupráce s inými odborníkmi a inštitúciami, ktoré sa priamo alebo nepriamo podieľajú na výchove a vzdelávaní žiakov * poznať príslušný štátny vzdelávací program * poznať trendy rozvoja odboru * poznať potreby praxe na kompetencie absolventa študijného, učebného odboru, umeleckého odboru |
| *Požadované spôsobilosti* | * formulovať pedagogické ciele v predmetoch predmetovej komisie * spolupracovať pri tvorbe a aktualizácii školského vzdelávacieho programu v predmetoch predmetovej komisie * navrhovať zdroje na realizáciu školského vzdelávacieho programu v rámci predmetovej komisie |
| *Preukázanie kompetencií* | * podieľa sa na tvorbe profilu absolventa školy, odboru * definuje pedagogické ciele predmetov predmetovej komisie v súlade s profilom absolventa a taxonómiou * podieľa sa na tvorbe a aktualizácii učebných plánov a učebných osnov * riadi procesy výberu výchovných a vzdelávacích stratégií zabezpečujúcich rozvoj kompetencií žiaka v predmetoch predmetovej komisie * zabezpečuje súlad medzi cieľmi a výchovnými a vzdelávacími stratégiami v učebných osnovách predmetov predmetovej komisie * navrhuje úpravy školského vzdelávacieho programu na základe výsledkov autoevalvácie , zmenených podmienok a dostupných zdrojov * navrhuje inovácie v školskom vzdelávacom programe v súlade s rozvojom odboru a potrebami žiakov, škôl vyššieho typu, zamestnávateľov (odberateľov) a pod. |
| **Kompetencia: 2.2 Koordinovať realizáciu školského vzdelávacieho programu v oblasti svojho pôsobenia** | |
| *Požadované vedomosti* | * poznať metódy a nástroje analýzy výchovno-vzdelávacej činnosti * poznať teoretické východiská poskytovania spätnej väzby a poradenstva |
| *Požadované spôsobilosti* | * monitorovať priebeh realizácie školského vzdelávacieho programu v predmetoch predmetovej komisie * poskytovať konzultácie a poradenstvo členom predmetovej komisie v oblasti realizácie školského vzdelávacieho programu * spolupracovať s  odborníkmi a inštitúciami v oblasti výchovy a vzdelávania * monitorovať podmienky a reálne zdroje na realizáciu školského vzdelávacieho programu |
| *Preukázanie kompetencií* | * koordinuje tvorbu tematických výchovno-vzdelávacích plánov a potrebnej pedagogickej dokumentácie * monitoruje procesy realizácie školského vzdelávacieho programu na úrovni predmetov a ročníkov, študijného, učebného, umeleckého odboru * koordinuje prípravu žiakov na súťaže a predmetové olympiády * koordinuje projekty a mimovyučovacie aktivity v predmetoch predmetovej komisie, študijnom, učebnom, umeleckom odbore * rieši aktuálne pedagogické situácie na úrovni predmetovej komisie * poskytuje konzultácie a poradenstvo členom predmetovej komisie * iniciuje a vedie odbornú diskusiu členov predmetovej komisie * koordinuje spoluprácu pedagogických a odborných zamestnancov * priebežne vyhodnocuje podmienky potrebné na realizáciu školského vzdelávacieho programu v  predmetoch predmetovej komisie |
| **Kompetencia: 2.3 Koordinovať autoevalváciu školského vzdelávacieho programu v oblasti svojho pôsobenia** | |
| *Požadované vedomosti* | * poznať teoretické východiská evalvácie a autoevalvácie * poznať metódy a nástroje analýzy výchovno-vzdelávacej činnosti |
| *Požadované spôsobilosti* | * podieľať sa na tvorbe cieľov a kritérií hodnotenia kvality procesov a výsledkov výchovy a vzdelávania * podieľať sa na tvorbe plánu autoevalvácie školy * zhromažďovať a analyzovať zozbierané údaje * vyhodnocovať stav procesov a výsledkov výchovy a vzdelávania vo vzťahu k cieľom * navrhnúť korekcie a zmeny v školskom vzdelávacom programe |
| *Preukázanie kompetencií* | * v spolupráci s členmi predmetovej komisie navrhuje oblasti a ciele autoevalvácie * spolupracuje pri tvorbe autoevalvačného plánu v určených oblastiach * vyberá a využíva vhodné metódy autoevalvácie vo vzťahu k cieľom a indikátorom * využíva resp. tvorí nástroje autoevalvácie vo vzťahu k cieľom a indikátorom * spolupracuje pri tvorbe autoevalvačnej správy * na základe zistení navrhuje opatrenia vo vzťahu k cieľom autoevalvácie * vyhodnocuje efektívnosť a účelnosť opatrení (intervencií) na úrovni predmetovej komisie |

**Oblasť 3. Personálna**

|  |  |
| --- | --- |
| **Kompetencia: 3.1 Koordinovať profesijný rozvoj členov predmetovej komisie** | |
| *Požadované vedomosti* | * poznať trendy rozvoja pedagogiky, pedagogickej psychológie, didaktiky a príbuzných disciplín * poznať trendy rozvoja odboru (odborného a umeleckého zamerania) vrátane interdisciplinárnych väzieb * poznať východiská profesijného a osobnostného rozvoja pedagogických zamestnancov * poznať profesijné štandardy pedagogických zamestnancov * poznať možnosti profesijného rozvoja pedagogických zamestnancov * poznať metódy a nástroje identifikácie vzdelávacích potrieb pedagogických zamestnancov |
| *Požadované spôsobilosti* | * identifikovať vzdelávacie potreby členov predmetovej komisie * hodnotiť efektívnosť a prínos rozvojových aktivít členov predmetovej komisie * poskytovať poradenstvo členom predmetovej komisie v oblasti individuálneho rozvoja * rešpektovať vzdelávacie potreby každého člena predmetovej komisie |
| *Preukázanie kompetencií* | * identifikuje vzdelávacie potreby na základe: * trendov rozvoja pedagogiky a odboru, * nových technológií, * analýzy výchovno-vzdelávacích výsledkov v predmetoch predmetovej komisie, * spätnej väzby, * potrieb rozvoja školy * navrhuje oblasti profesijného rozvoja členov predmetovej komisie * spolupracuje pri tvorbe plánu kontinuálneho vzdelávania pedagogických zamestnancov školy * podporuje rozvoj teoretických vedomostí a praktických zručností členov predmetovej komisie * podporuje odbornú sebareflexiu a odbornú spätnú väzbu členov predmetovej komisie * iniciuje a podporuje efektívnu výmenu skúseností a vzájomné učenie sa členov predmetovej komisie * navrhuje priority realizácie rozvojových aktivít v rámci predmetovej komisie * oceňuje dobrú prax a dosiahnuté výsledky vo výchove a vzdelávaní * spolupracuje pri budovaní učiteľskej knižnice, informačného centra v škole a pod. * podporuje tvorbu a zdieľanie metodických materiálov a učebných pomôcok a zbierok |

**Oblasť 4. Profesijný rozvoj**

|  |  |
| --- | --- |
| **Kompetencia: 4.1 Viesť ľudí** | |
| *Požadované vedomosti* | * poznať teoretické východiská vedenia ľudí * poznať zásady efektívnej komunikácie a zvládania konfliktov |
| *Požadované spôsobilosti* | * zostaviť a viesť skupiny a tímy * motivovať členov predmetovej komisie * kriticky hodnotiť a riešiť problémové a záťažové situácie na úrovni predmetovej komisie * vytvárať vzťahy založené na vzájomnom rešpekte a dôvere * poskytovať členom predmetovej komisie konštruktívnu spätnú väzbu |
| *Preukázanie kompetencií* | * podporuje aktivity, ktoré rozvíjajú vzťahy v kolektíve * neprehliada a včas rieši konflikty a záťažové situácie v predmetovej komisii * využíva rôzne druhy motivácie členov predmetovej komisie * primerane využíva rôzne štýly vedenia ľudí * podporuje vzťahy založené na vzájomnom rešpekte a dôvere * poskytuje individuálnu podporu členom predmetovej komisie * iniciuje, podporuje a vyhodnocuje tímovú prácu * podieľa sa na hodnotení výsledkov a kvality práce členov predmetovej komisi |
| **Kompetencia: 4.2 Plánovať a realizovať svoj profesijný rast a sebarozvoj** | |
| *Požadované vedomosti* | * poznať svoje osobné dispozície, silné a slabé stránky * poznať trendy vývoja v spoločnosti, v oblasti výchovy a vzdelávania a manažmente škôl |
| *Požadované spôsobilosti* | * reflektovať a hodnotiť vlastnú činnosť vedúceho predmetovej komisie * stanoviť si ciele profesijného rozvoja vedúceho predmetovej komisie * aktívne počúvať, prijímať spätnú väzbu od iných |
| *Preukázanie kompetencií* | * reflektuje a priebežne vyhodnocuje úroveň svojich profesijných a osobnostných kompetencií vo vzťahu k profesijnému štandardu a potrebám rozvoja školy * využíva reflexiu, hodnotenie a spätnú väzbu od iných pre svoj ďalší profesijný rast a sebarozvoj špecialistu * stanovuje si ciele profesijného rozvoja špecialistu * tvorí a realizuje plán osobného a profesijného rozvoja (rastu) |
| **Kompetencia: 4.3 Stotožniť sa s rolou špecialistu a školou** | |
| *Požadované vedomosti* | * poznať poslanie a ciele pedagogickej profesie a školy * poznať a rešpektovať východiská, princípy a prax profesijnej etiky |
| *Požadované spôsobilosti* | * stotožniť sa s poslaním , víziou a deklarovanými hodnotami školy * vystupovať ako reprezentant školy * stotožniť sa s rolou vedúceho predmetovej komisie * správať sa v súlade s profesijnou etikou * spolupracovať pri tvorbe projektov školy |
| *Preukázanie kompetencií* | * spolupracuje s členmi predmetovej komisie pri plnení cieľov školy * komunikuje a spolupracuje s vedením školy a členmi ostatných metodických orgánov * vyhľadáva možnosti zapájania sa školy do medzinárodnej spolupráce, stáži žiakov a pod. * spolupracuje pri tvorbe, realizácii a hodnotení projektov školy * vystupuje ako reprezentant profesie a školy vo vzťahu k  školskej komunite, partnerom a verejnosti |